|  |  |
| --- | --- |
|  |  |
| ΕΛΛΗΝΙΚΗ ΔΗΜΟΚΡΑΤΙΑ **ΝΟΜΟΣ ΗΛΕΙΑΣ**  **ΔΗΜΟΣ ΗΛΙΔΑΣ**  **Γραφείο Δημάρχου** | Αμαλιάδα, 20-10-2015 |

|  |  |  |
| --- | --- | --- |
| **Ταχυδρ. Δ/νση :**  **Τηλέφωνο:**  **Τηλεομοιότυπο:**  **Ηλεκτρ. Ταχυδρ.:** | **Φιλικής Εταιρείας 6**  **27 200 ΑΜΑΛΙΑΔΑ**  **26223 60502**  **26220 38594**  **mayor@amaliada.gr** |  |

**ΠΡΟΣΚΛΗΣΗ**

Σας προσκαλούμε στην παρουσίαση του Β1΄ Σταδίου της μελέτης με τίτλο **«Σχέδιο Χωρικής και Οικιστικής Οργάνωσης Ανοικτής Πόλης (Σ.Χ.Ο.Ο.Α.Π) / Γενικό Πολεοδομικό Σχέδιο (Γ.Π.Σ) Δήμου Αμαλιάδας Ν. Ηλείας» που αφορά στην νυν Δημοτική Ενότητα Αμαλιάδας Δήμου Ήλιδας,** από εκπροσώπους του Γραφείου “ΓΡΑΦΕΙΟ ΔΟΞΙΑΔΗ – Σύμβουλοι για Ανάπτυξη και Οικιστική Α.Ε”, στο οποίο ο Δήμος Ήλιδας έχει αναθέσει την εκπόνηση της μελέτης.

Η ενημέρωση θα διεξαχθεί στην Αμαλιάδα, **την Κυριακή 25 Οκτωβρίου 2015 και ώρα 12.00 το μεσημέρι, στο Λαζαράκειο Δημοτικό Μέγαρο,** στο πλαίσιο της συμμετοχικής διαδικασίας, όπως προβλέπεται από την παρ. 2 του άρθρου 3 το ν.1337/1983 (ΦΕΚ 33Α’).

Το ΣΧΟΟΑΠ / ΓΠΣ ΔΕ Αμαλιάδας αποτελεί την σημαντικότερη μελέτη για την ανάπτυξη της περιοχής, όπως προκύπτει από τους στόχους που βάζει: πολεοδομική οργάνωση και καθορισμός επεκτάσεων στην Αμαλιάδα και στους οικισμούς της ΠΕ, τόνωση οικονομικών δραστηριοτήτων και προσέλκυση νέων, καθορισμός περιοχών ανάπτυξης παραγωγικών δραστηριοτήτων, προστασία και διαχείριση του φυσικού και δομημένου περιβάλλοντος, χωρική, οικονομική και κοινωνική συνοχή, βελτίωση της ποιότητας ζωής των κατοίκων.

**Ήδη έχει ολοκληρωθεί το Α’ στάδιο της μελέτ**ης, όπου έγινε αναλυτική συλλογή στοιχείων, διαπιστώθηκαν οι μελλοντικές τάσεις και προοπτικές και κατατέθηκαν προκαταρκτικές προτάσεις.

Ακολούθησε το Β1 στάδιο με τις αναλυτικές προτάσεις της μελέτης.

**Η παρουσία σας κρίνεται ιδιαίτερα σημαντική, προκειμένου να ενημερωθείτε αναλυτικά για τις προτάσεις** της ανωτέρω μελέτης, ούτως ώστε να ακολουθήσουν το επόμενο διάστημα γραπτές προτάσεις και σκέψεις.

Τα στοιχεία της **μελέτης βρίσκονται αναρτημένα στην επίσημη ιστοσελίδα του Δήμου Ήλιδας (**[**www.dimosilidas.gr**](http://www.dimosilidas.gr)**).**

**Οι τυχόν απόψεις, παρατηρήσεις και επισημάνσεις σας επί του κειμένου και των χαρτών, θα πρέπει να υποβληθούν εγγράφως στο Δήμο άμεσα, ώστε να ληφθούν υπόψη στην εκπόνηση της μελέτης του θέματος.**

**Ο Δήμαρχος Ήλιδας**

**Χρήστος Χριστοδουλόπουλος**